**vine un timp**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

când pleoapa muşcă

şi-mi lasă ochiul

sângerând întrebări

alt timp naște braţe întinse

rupte de prea multă nemângâiere

există un loc

zece

o mie

câte

între noi

casiera

acestui tren fără întoarcere

nu a vrut să ştie că

murim împreună de-o viață

clipele se preling

pe geamul eternității

gări pustii-adevăruri mințite

săruturi nesărutate

răspunsuri neîntrebate

suntem singurii călătoriîn timp

în absurd

ochiul izbeşte pleoapa

căutând chipul tău

braţele pipăie înlăuntrul meu

vagon după vagon

gară după gară

viață după viață

numele destinației finale

ești tu

strigă

dumnezeu nu s-a născut surd